คืออายุ 17 ปี แต่เป็นริดสีดวงมาตั้งแต่ 15 คิดว่าสาเหตุคือการนั่งขับถ่ายนานๆเพราะเล่นโทรศัพท์ไปด้วยค่ะ แต่กินยารักษาตอนเป็นครั้งแรกได้ 1 เดือน มันค่อนข้างฟ่อลง แต่ไม่ยุบ และยังมีติ่งเพิ่มขึ้นมาอีก 1 อัน อาการคือไม่เจ็บ แต่วันไหนที่เดินเยอะแล้วเสียดสีกันก็จะพองขึ่นมา แล้วเจ็บค่ะ พอกินยาก็จะฟ่อแล้วไม่เจ็บแต่ติ่งยังอยู่เป็นแบบนี้มา 2 ปีแล้วค่ะ อยากถามว่าแบบนี้จะอันตรายมั้ยคะ แล้วมีทางที่ติ่งจะยุบมั้ยคะ
สวัสดีค่ะ ติ่งเนื้อที่ยื่นออกมาจารูทวารหนัก อาจเป็น1. ริดสีดวงทวารชนิดภายนอก จะเห็นเป็นติ่งเนื้อยื่นออกมากจากรูทวารหนัก มักไม่ทำให้เกิดเลือดออกเหมือนริดสีดวงภายใน แต่จะทำให้มีอาการเจ็บ หรือปวดได้ โดยเฉพาะหากเกิดการเสียดสีขณะเดินหรือนั่งทับดังกล่าว2. ริดสีดวงทวารชนิดภายใน ที่เป็นระยะที่ 3 และ 4 ซึ่งจะยื่นออกมานอกรูทวารหนักให้เห็น แต่จะมีประวัติการถ่ายเป็นเลือดบ่อยๆ มาก่อน3. แผลปริขอบทวารหนัก ที่เป็นเรื้อรัง โดยที่อาการในช่วงเริ่มแรก คือจะมีเลือดสีแดงสดติดออกมากับก้อนอุจจาระ และจะมีอาการปวดเจ็บหรือแสบรูทวารหนักร่วมด้วย เมื่อเป็นเรื้อรัง เยื่อบุผิวรอบๆ แผลที่ทวารหนักนี้จะหนาตัวขึ้น ทำให้มีลักษณะเป็นติ่งเนื้อขึ้นมาได้ด้วยทั้งนี้ หากเคยได้รับการวินิจฉัยแล้วว่าเป็นริดสีดวงทวารชนิดภายนอก หรือแม้จะเป็นริดสีดวงทวารชนิดภายใน ที่เป็นระยะที่ 3 และ 4 การรักษาให้ติ่งเนื้อหายไป ก็ต้องอาศัยการผ่าตัดออกค่ะสำหรับปัจจัยที่ทำให้เกิดโรคริดสีดวงทวาร ทั้งชนิดภายในและภายนอก รวมถึงโรคแผลปริขอบทวารหนัก เช่น การมีท้องผูกบ่อยๆ ชอบเบ่งถ่ายอุจจาระ หรือนั่งถ่ายนาน หรือมีท้องเสียเรื้อรัง การมีน้ำหนักตัวมาก เป็นต้น ดังนั้น เพื่อป้องกันไม่ให้เป็นเพิ่มอีก ก็ต้องลดปัจจัยเสี่ยงดังกล่าวค่ะ